recursal/SuperWikiNEXT-32B huggingface dataset:
ফেজ মরক্কোর উত্তর ভূমধ্যে অবস্থিত একটি শহর এবং ফেজ-মেকনেস প্রশাসনিক অঞ্চলের রাজধানী। ১.২২ মিলিয়ন জনসংখ্যা (২০২০) নিয়ে গঠিত এই ফেজ শহরটি কসবলঙ্কার পরে মরক্কোর দ্বিতীয় বৃহত্তম শহর হিসেবে বিবেচিত হয়, যা এটলাস পর্বতের উত্তর-পূর্বে অবস্থিত। টাঙ্গিয়ার থেকে উত্তর-পশ্চিমে ২০৬ কি.মি, কসবলঙ্কা থেকে ২৪৬ কি.মি, রাবাত থেকে পশ্চিমে ১৮৯ কি.মি। মারাকেশ থেকে ৩৮৭ কি.মি দক্ষিণ-পশ্চমে অবস্থিত। বিভিন্ন পাহাড়-পর্বত ও পুরাতন শহরে ঘেরা ফেজ শহরটি পশ্চিম থেকে পূর্বে বয়ে যাওয়া ফেজ নদীর (ওয়েড ফেস) কেন্দ্রবিন্দুতে অবস্থিত।

অষ্টম-নবম শতাব্দীতে ফেজকে ইদ্রিসি শাসন দ্বারা শাসিত অবস্থায় পাওয়া যায়। ইদ্রিসি শাসনের পতন হলে, অন্যান্য সাম্রাজ্যের আধিপত্য হয়। এগারো শতাব্দীতে আল মুরাভিদ সুলতান ইউসুবের ইবনে তাশফিন ফেজ এল-বালি সদরে দুটো বসতি একত্র করেন। আল মুরাভিদ শাসনামলে, শহরটি ধর্মীয় বৃত্তি ও মার্কেন্টাইল কার্যক্রমের জন্যে বেশ সুনাম অর্জন করেন। তেরো-চৌদ্দ শতকে ফেজ তার চূড়ায় গিয়ে পৌঁছে রাজনৈতিক রাজধানী, অসংখ্য মসজিদ-মাদরাসা নির্মানের জন্যে। ১২৭৬ খ্রিস্টাব্দে সুলতান আবু ইউসুফ ইয়াকুব ফেজ এল-জদিদে রাজকীয় প্রশাসনিক জেলা নির্মাণ করেন, যেখানে আজও রাজকীয় প্রাসাদ ও বিভিন্ন বাগান রয়েছে।
আজকের ফেজ দুটি পুরাতন মদিনা সদর (ফেজ এল-বালি, ফেজ এল-জদিদ) নিয়ে গঠিত। ফরাসি যুগে সবচেয়ে বড় আধুনিক 'ভাইল নওভেলি এলাকা' প্রতিষ্ঠিত হয়। ফেজের মদিনাকে বিশ্ব ঐতিহ্য এলাকা সংস্থা ওয়েবসাইটে তালিকাবদ্ধ করা হয়, এবং বিশ্বের সবচেয়ে বড় গ্রামীণ পথচারী অঞ্চল হিসেবে ধরা হয়।
এতে রয়েছে কুয়ারাওয়াইন বিশ্ববিদ্যালয়, যেটি ৮৫৯ সালে প্রতিষ্ঠিত হয়েছিল। এই শহরকে *পশ্চিমের মক্কা* ও *আফ্রিকার অ্যাথেন্স* হিসেবে ডাকা হয়।

ইতিহাস
------

ভূগোল
-----

অর্থনীতি
--------

শিক্ষা
------

তথ্যসূত্র
---------

1. ↑  "Fez, Kingdom of Morocco",
 Lat34North.com & Yahoo! Weather, 2009, webpages:
 L34-Fes ওয়েব্যাক মেশিনে আর্কাইভকৃত ২০১৮-০৮-৩০ তারিখে and
 Yahoo-Fes-stats.
2. ↑  Morocco 2014 Census
3. ↑  UNESCO World Heritage Centre। "Madina of Fes – UNESCO World Heritage Centre"। Whc.unesco.org। সংগ্রহের তারিখ ২০১৭-০৯-২০।
দুশো বছরের ব্রিটিশ অপশাসন, দমন পীড়নের দীর্ঘ ইতিহাস এবং জমিদারের শোষণ ও নির্যাতনের বিরোদ্ধে এ আন্দোলন। এর থেকে মুক্তির ইতিহাস হল ভানুবিল (মৌজা) কৃষক প্রজা আন্দোলন। ভানুবিল মৌজার মোট জনসংখ্যা ছিল নয় হাজার এবং মোট ভূমির পরিমান ছিল পনেরো হাজার একর। ঘটনার শুরু পৃত্থিমপাশার নবাব আলী আমজাদ খাঁ এর সময়। আর বিস্ফোরণ তার ছেলে নবাব আলী হায়দার খাঁ এর সময়। তখন জমিদারের নায়েব রাজবিহারী দাস ভানুবিল মৌজায় খাজনা উত্তোলন করতেন। অসৎ নায়েব প্রজাদের নিকট থেকে খাজনা নিয়ে কোন রশিদ প্রদান করতেন না। সরল কৃষকরা ভাবতো তাদের প্রদত্ত খাজনা সরাসরি হিসাব বহিতে উঠানো হবে। পরবর্তীতে বকেয়া খাজনা প্রদানের জন্য সমন জারি হলে তারা বুঝতে পারে তারা প্রতারিত হয়েছে। নায়েবের এ প্রতারণার বিরোদ্ধে সংঘটিত প্রতিবাদের ফল হচ্ছে ভানুবিল (মৌজা) কৃষক প্রজা আন্দোলন। এ আন্দোলনে নেতৃত্বে ছিলেন বৈকুণ্ঠ শর্মা, সর্দার কাশেম আলী, পঞ্চানন শর্মা,হাজী ফজলুর রহমান, রূপচান সিংহ এবং মহিলা নেত্রী লীলাবতী ও যোবেদা খাতুন প্রমুখ।

১৯৩২ সালের অগ্রহায়ণ মাসে আড়াই হাজার সৈন্য এবং ১০টি হাতি নিয়ে ভানুবিল মৌজায় মানুষ মারার তান্ডবলীলায় নেমেছিল তৎকালীন সাম্রাজ্যবাদের দালাল পৃত্থিমপাশার জমিদার। এতে তছনছ হয়ে যায় ভানুবিল মৌজা। জমিদারের বিরুদ্ধে ক্ষেপে উঠে বিদ্রোহী প্রজারা।

ভানুবিল (মৌজা) কৃষক প্রজা আন্দোলনের রেশ পুরো উপমহাদেশ ছেড়ে ইউরোপেও প্রভাব ফেলেছিল। এর পরে এসেছিল আরেক রাজনৈতিক চেতনা - সামন্ত সমাজ ভেঙ্গে পুজিঁবাদী সমাজ গড়ে উঠে। দ্বিতীয় বিশ্বযুদ্ধের প্রাক্ষালে পাস করা হয় সিলেট প্রজাস্বত্ত্ব আইন। এতে ক্ষেপে উঠে বিদ্রোহীরা।

১৭৮৯ সালের ফরাসী বিপ্লবের ভেতর দিয়ে পুজিঁবাদি সমাজের যে করাল গ্রাস নেমেছিল পৃথিবীতে তার প্রভাব পড়ে মণিপুরী সমাজেও। সাম্য, মৈত্রী এবং স্বাধীনতার আদর্শে জ্বলে উঠে প্রজা, শ্রমিক মালিক। পৃথিবীতে শাসনের রুপরেখা পাল্টে যায়। সভ্যতার ইতিহাসে আসে আচানক এক পরিবর্তন।

ইতিহাস
------

ভানুবিল (মৌজা) কৃষকপ্রজা আন্দোলন কমলগঞ্জের আদমপুরের ভানুবিল মৌজায় সংঘটিত একটি ঐতিহাসিক ঘটনা। বাংলা ১৩০৭ বঙ্গাব্দে এটি ঘটে। যা বাংলাদেশর কমলগঞ্জ থানার ভানুবিল মৌজার মণিপুরী প্রজাদের ব্রিটিশ এবং তাদের জমিদারদের বিরুদ্ধে লড়াইয়ের এক অবিস্মরণীয় ইতিহাস।

তথ্যসূত্র
---------

* মৌলভীবাজার জেলার জনজীবন/ অধ্যক্ষ রসময় মোহান্ত, ১৯৮৬, পৃষ্ঠা ৮৭
* আরণ্য জনপদে/ আবদুস সাত্তার, পৃষ্ঠা ২৯৭
* মণিপুরী জাতিসত্তা বিতর্ক: একটি নিরপেক্ষ পাঠ / অসীম কুমার সিংহ, ২০০
* রিপোর্ট: জাতীয় আদিবাসী গোলটেবিল বৈঠক / ডিসেম্বর ১৮-২০,১৯৯৭ ঢাকা, পৃষ্ঠা ৩২
* পুর্ব্ববঙ্গ ও আসাম/ শ্রী কৃষ্ণমোহন ধর, ১৯০৯ , পৃষ্ঠা ১০৬-১০৭
* নানকার বিদ্রোহ / অজয় ভট্টাচার্য ,১৯৭৭
* উত্তর ভানুবিল কৃষক প্রজা আন্দোলন বারোহ বিষ্ণুপ্রিয়া মণিপুরী সমাজ / অধ্যাপক রণজিত সিংহ, ১৯৮৫
* মণিপুরি মুসলমানদের ইতিবৃত্ত / হাজী মো.আব্দুস সামাদ ২০১৭, পৃষ্ঠা ১২২-১২৫
কলম্বিয়াতে রাস্তার বিক্রেতা
ইন্দোনেশিয়াতে আবর্জনা কুড়ানো ব্যক্তি
ভারতে রাস্তার বিক্রেতা
**অনানুষ্ঠানিক অর্থনীতি** বা অর্থনীতির **অনানুষ্ঠানিক খাত** বলতে অর্থনৈতিক কর্মকাণ্ড, ব্যবসা- প্রতিষ্ঠান, কাজ বা চাকুরি ও শ্রমিকদের এক বৈচিত্র্যময় সমবায়ে গঠিত অর্থনৈতিক একটি খাতকে বোঝায়, যেটি রাষ্ট্র কর্তৃক নিয়ন্ত্রিত বা সুরক্ষিত নয়। রাষ্ট্র এই খাত থেকে কোনও কর আদায় করে না, কিংবা এটিকে পর্যবেক্ষণও করে না। আদিতে ক্ষুদ্র অনিবন্ধিত ব্যবসা প্রতিষ্ঠানে স্ব-কর্মসংস্থানের ব্যাপারটিকে অনানুষ্ঠানিক অর্থনীতি বলা হলেও বর্তমানে সুরক্ষাহীন দিনমজুরের কর্মসংস্থানকেও এর আওতায় ধরা হয়।

অনানুষ্ঠানিক অর্থনীতিকে প্রায়শই অবৈধ বাজার, অনৈতিক, কালোবাজার, ভূগর্ভস্থ বাজার বা অর্থনীতি ইত্যাদি কলঙ্কজনক নামে ডাকা হয়। অনেক সময় ছায়া অর্থনীতি নামেও ডাকা হয়। কিন্তু বিপুল সংখ্যাগরিষ্ঠ অনানুষ্ঠানিক কর্মীই বিরাট ঝুঁকি নিয়ে সৎভাবেই জীবিকা অর্জন করার চেষ্টা করছে। তারা লোকচক্ষুর আড়ালে নয়, বরং সর্বসাধারণ্যের চোখের সামনেই কাজ করে থাকে এবং তাদের সমাজ, সম্প্রদায় ও অর্থনীতিতে বিশাল অবদান রেখে থাকে।

বিশ্বের শ্রমশক্তির (বিশেষ করে উন্নয়নশীল দেশগুলিতে) সংখ্যাগরিষ্ঠ অংশই অনানুষ্ঠিক অর্থনীতির অংশ। আন্তর্জাতিক শ্রম সংস্থা ২০১৮ সালে বিশ্বের অনানুষ্ঠানিক শ্রমশক্তির উপরে প্রথম বারের মতো একটি হিসাব প্রকাশ করে। এটি অনুযায়ী বিশ্বের ৬১% শ্রমিকই অনানুষ্ঠানিক অর্থনীতিতে কাজ করে জীবিকা নির্বাহ করে। ১৯৬০-এর দশক থেকে এই খাত দ্রুত বিস্তার লাভ করে এবং ১৯৭০-এর দশকে প্রথম এই শ্রমিকদেরকে "অনানুষ্ঠানিক পেশা"-র লোক হিসেবে স্বীকৃতি দেওয়া হয়। বর্তমানে এদের সংখ্যা প্রায় ২ শত কোটি। বিশ্ব অর্থনীতিতে এর ব্যাপক প্রভাব আছে। দারিদ্র্য ও অর্থনৈতিক বৈষম্য হ্রাসকরণে এর গুরুত্বপূর্ণ ভূমিকা আছে।  অনানুষ্ঠানিক অর্থনীতিকে আনুষ্ঠানিক অর্থনৈতিক খাতের সাথে অঙ্গীভূতকরণ নীতিনির্ধারকদের জন্য একটি গুরুত্বপূর্ণ সমস্যা যার মোকাবেলা করতে হবে।

আনুষ্ঠানিক অর্থনীতির বিপরীতে অনানুষ্ঠিক অর্থনীতির কর্মকাণ্ডগুলি কোনও দেশের স্থূল জাতীয় উৎপাদন (জিএনপি) বা স্থূল অভ্যন্তরীণ উৎপাদনের (জিডিপি) অংশ হিসেবে গণ্য করা হয় না।

তথ্যসূত্র
---------

1. ↑  Carr, Marilyn and Martha A. Chen. 2001. "Globalization and the Informal Economy:
How Global Trade and Investment Impact on the Working Poor". Background paper commissioned by the ILO Task Force on the Informal Economy. Geneva, Switzerland: International Labour Office.
2. 1 2 3  "The Informal Economy: Fact Finding Study" (পিডিএফ)। Department for Infrastructure and Economic Cooperation। সংগ্রহের তারিখ ২০ নভেম্বর ২০১১।
3. ↑  *Women and Men in the Informal Economy*। International Labour Organization। ২০০২। আইএসবিএন 978-92-2-113103-8। ২০১৪-০৪-১৫ তারিখে মূল (PDF) থেকে আর্কাইভ করা। সংগ্রহের তারিখ ২০০৬-১২-১৮।

আরও দেখুন
---------

* কালোবাজার

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |
হায়দ্রাবাদি মারাগ, ভারতের হায়দ্রাবাদের একটি ঐতিহ্যবাহী মাটন কারি। এই পদটি প্রাথমিক কারি হিসাবে পরিবেশন করা হয়।
ডাল মাখনি, মাখন ও ক্রিম সহ বিভিন্ন ধরনের মসুর ডাল দিয়ে তৈরি একটি পদ।
এটি **ভারতীয় স্যুপ ও সুরুয়ার তালিকা।** ভারতীয় রন্ধনপ্রণালী ভারতীয় উপমহাদেশের রান্নার ঐতিহ্য ও অনুশীলন নিয়ে গঠিত, যা ঐতিহ্যগত সমৃদ্ধ স্বাদ ও বিভিন্ন স্বাদের জন্য বিখ্যাত।

ভারতীয় স্যুপ ও সুরুয়া
-----------------------

১. সাম্বার (তামিল: [saːmbaːɾ] (শুনুনত)রোমানাইজড : Sāmbār) হল একটি ডাল-ভিত্তিক সবজি সুরুয়া, যা অড়হর ডাল ও তেঁতুলের ঝোল দিয়ে রান্না করা হয়। এটি দক্ষিণ ভারতীয় ও শ্রীলঙ্কার রন্ধনশৈলীতে জনপ্রিয়।

২. কড়ি বা কড়হি, রাজস্থান থেকে উদ্ভূত একটি পদ। এটিতে বেসনের তৈরি একটি ঘন ঝোল থাকে এবং এতে পাকোড়া নামে উদ্ভিজ্জ ভাজা থাকে, যাতে দই যোগ করা হলে এটি কিছুটা টক স্বাদযুক্ত হয়। এটি প্রায়শই রান্না করা ভাত বা রুটির সাথে খাওয়া হয়।

৩. ডাল মাখনি হল একটি পদ যা ভারতের নয়া দিল্লিতে উদ্ভূত হয়েছে। এটি গোটা বিউলি ডাল (কালো মটরশুটি) ও অন্যান্য ডাল দিয়ে তৈরি করা হয় এবং এতে মাখন ও ক্রিম রয়েছে।  

৪. কোরমা বা কোর্মা দক্ষিণ এশিয়ায় উদ্ভূত একটি পদ, যা দই, পানি বা রস ও ঘন সস বা ঝোল তৈরির জন্য মশলা দিয়ে অল্প আঁচে রান্না করা মাংস বা শাকসবজি নিয়ে গঠিত।

৫. পায়া হল ভারতীয় উপমহাদেশে উদ্ভূত একটি ঐতিহ্যবাহী মাংসের সুরুয়া। এই পদের প্রস্তুতপ্রণালী আঞ্চলিকভাবে পরিবর্তিত হয়। ভাজা পেঁয়াজ ও রসুন দিয়ে স্যুপ বেস তৈরি করা হয় যেখানে মাংস ও হাড়ের সাথে বেশ কয়েকটি তরকারি-ভিত্তিক মশলা যোগ করা হয়। রান্না করা পদটি সতেজ কাটা আদা ও লম্বা ধনে পাতার আভরণের সাথে সতেজ কাটা লেবুর সাথে পরিবেশন করা হয়। 

৬. মাচো ঝোল হল একটি মশলাদার অসমীয়া মাছের তরকারি, যা আলু, মরিচ, আদা ও রসুন দিয়ে তৈরি করা হয়। 

৭. হায়দ্রাবাদি মারাগ বা মারাগ হল একটি মশলাদার মাটন স্যুপ যা ভারতের হায়দ্রাবাদে প্রাথমিক পদ হিসাবে পরিবেশন করা হয় এবং হায়দ্রাবাদি রন্ধনশৈলীর অংশ। এটি হাড় সহ কচি ছাগলের মাংস থেকে প্রস্তুত করা হয়। এটি পাতলা স্যুপ। স্যুপটি হায়দ্রাবাদি বিয়েতে অন্যতম প্রাথমিক পদ হয়ে উঠেছে।

তথ্যসূত্র
---------

1. ↑  Krishna Gopal Dubey (২০১১)। *The Indian Cuisine*। PHI Learning Pvt. Ltd.। আইএসবিএন 978-81-203-4170-8।
2. ↑  K T Achaya (২০০৩)। *The Story of Our Food*। Universities Press। আইএসবিএন 9788173712937।
**পটিয়া** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি পটিয়া উপজেলার সদর। বিভাগীয় শহর বন্দর নগরী চট্টগ্রাম থেকে মাত্র ২৪ কি.মি. দূরত্বে পটিয়া শহর অবস্থিত। পটিয়া শহরটি চট্টগ্রাম মহানগর এলাকার অন্তর্ভুক্ত। সীতাকুণ্ডের পাশাপাশি পটিয়া শহরকেও চট্টগ্রাম মহানগরের উপগ্রহ শহর বা স্যাটেলাইট টাউন হিসেবে গণ্য করা হয়।

শহরটির সবচেয়ে নিকটবর্তী আন্তর্জাতিক এবং অভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর এবং কক্সবাজার বিমানবন্দর। শহরটি চট্টগ্রাম জেলার তৃতীয় বৃহত্তম ও পটিয়া উপজেলার বৃহত্তম এবং প্রধান শহরাঞ্চল।

জনসংখ্যা
--------

পটিয়া শহরের মোট জনসংখ্যা ৫৫,৩২৩ জন যার মধ্যে ২৯,১৯১ জন পুরুষ এবং ২৬,১৩২ জন নারী। এ শহরের পুরুষ এবং নারী অনুপাত ১১২। শহরে মোট খানা সংখ্যা বা পরিবার রয়েছে ১০৬১৩ টি।

ভৌগোলিক উপাত্ত
--------------

শহরটির অবস্থানের অক্ষাংশ বও দ্রাঘিমাংশ হল ২২°১৭′৪২″ উত্তর ৯১°৫৮′৩৩″ পূর্ব﻿ / ﻿২২.২৯৪৯৮৯° উত্তর ৯১.৯৭৫৯২° পূর্ব﻿ / 22.294989; 91.97592। সমুদ্র সমতল থেকে শহরটির গড় উচ্চতা ১০ মিটার।

প্রশাসন
-------

১৯৯০ সালে পটিয়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে পটিয়া পৌরসভা নামক একটি স্থানীয় সরকার সংস্থা (পৌরসভা) গঠিত হয় যা ৯টি ওয়ার্ড এবং ১৩টি মহল্লায় বিভক্ত। ৯.৯৫ বর্গ কি.মি. আয়তনের পটিয়া শহর এলাকাটি পটিয়া পৌরসভা দ্বারা পরিচালিত হয়।

শিক্ষা ব্যবস্থা
---------------

পটিয়া শহরের স্বাক্ষরতার হার হলো শতকরা ৬৪.৩ ভাগ।

তথ্যসূত্র
---------

1. ↑  "পটিয়া পৌরসভার মেয়র"। ২৫ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।
2. ↑  "Distance from Chittagong to Patiya"। distancesto.com। সংগ্রহের তারিখ ২০১৯-০১-০৬।
3. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৭৯। সংগ্রহের তারিখ ২০১৯-০১-০৭।
4. ↑  "latitude, longitude and elevation of Patiya, Bangladesh"। distancesto.com। সংগ্রহের তারিখ ২০১৯-০১-০৬।
5. ↑  "এক নজরে পৌরসভা"। ২৯ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
**এরিকা রবিন** (উর্দু:  ایریکا رابن‎‎) একজন পাকিস্তানি মডেল এবং সুন্দরী প্রতিযোগিতার শিরোপাধারী, যিনি প্রথম মিস ইউনিভার্স পাকিস্তান ২০২৩ -এর মুকুট পরেন। আর এখন তিনি আসন্ন মিস ইউনিভার্স ২০২৩ প্রতিযোগিতায় নিজের দেশের প্রতিনিধিত্ব করবেন।

প্রারম্ভিক জীবন
---------------

এরিকা রবিন করাচিতে জন্মগ্রহণ করেন এবং ফ্যাশন মডেল হিসেবে কাজ করেন। রবিন পাকিস্তানের সংখ্যালঘু খ্রিস্টান সম্প্রদায়ের সদস্য।

মিস ইউনিভার্স পাকিস্তান ২০২৩
----------------------------

মূল নিবন্ধ: মিস ইউনিভার্স পাকিস্তান
মালদ্বীপের রা এটলে অবস্থিত ব্রেনিয়া কোত্তেফারু রিসোর্টে আয়োজিত উদ্বোধনী অনুষ্ঠানে রবিন মিস ইউনিভার্স পাকিস্তানের খেতাব জিতেন।

খেতাব জয়ের পর রবিন বলেন, *"আমি প্রথমবারের মতো মিস ইউনিভার্স পাকিস্তান হওয়ায় সম্মানিত ও কৃতজ্ঞ বোধ করছি এবং আমি পাকিস্তানের সৌন্দর্য প্রদর্শন করার আকাঙ্ক্ষা করি"*। তিনি সবাইকে পাকিস্তানে যাওয়ার জন্য আমন্ত্রণ জানান এবং সেখানকার মনোমুগ্ধকর প্রাকৃতিক দৃশ্য, সমৃদ্ধ সংস্কৃতি ও মনোরম খাবারের কথা তুলে ধরেন।

বিতর্ক
------

২০২৩ মিস ইউনিভার্স প্রতিযোগিতায় পাকিস্তানের অংশগ্রহণের কারণে *মিস ইউনিভার্স পাকিস্তান* প্রতিযোগিতায় বিতর্কের সৃষ্টি হয়।

মিস ইউনিভার্স ২০২৩
------------------

মূল নিবন্ধ: মিস ইউনিভার্স ২০২৩
রবিন আসন্ন মিস ইউনিভার্স প্রতিযোগিতায় পাকিস্তানের প্রতিনিধিত্ব করবেন, যা এল সালভাদোরে অনুষ্ঠিত হবে। অনুষ্ঠানটি এক মাসব্যাপী হবে বলে আশা করা হচ্ছে এবং ১৮ নভেম্বরে নির্ধারিত একটি সমাপনী দিয়ে এটি শেষ হবে।

তথ্যসূত্র
---------

1. ↑  "Erica Robin crowned Miss Universe Pakistan 2023"। *Dunya News*। ২০২৩-০৯-১৫। সংগ্রহের তারিখ ২০২৩-১০-১২।
2. ↑  "In a first, Karachi's Erica Robin crowned Miss Universe Pakistan 2023"। *www.geo.tv*। সংগ্রহের তারিখ ২০২৩-১০-১২।
3. 1 2 3 4  "Erica Robin crowned first-ever Miss Universe Pakistan"। *www.thenews.com.pk*। সংগ্রহের তারিখ ২০২৩-১০-১২।
4. ↑  "Five Pakistani women to compete in Miss Universe contest"। *www.thenews.pk*। সংগ্রহের তারিখ ২০২৩-১০-১২।
5. ↑  Baloch, Saher (২০২৩-১০-১১)। "Pakistan's 'shameful' first Miss Universe contestant"। *BBC News*। BBC। সংগ্রহের তারিখ ২০২৩-১০-১২।
6. ↑  "Erica Robin, first-ever Miss Universe Pakistan"। *www.samaa.tv*। সংগ্রহের তারিখ ২০২৩-১০-১২।
7. ↑  Tusing, David। "finalists of historic miss universe pakistan 2023 revealed"। *MSN*। সংগ্রহের তারিখ ২০২৩-১০-১২।

বহিঃসংযোগ
---------

| পুরস্কার ও স্বীকৃতি |
| --- |
| পূর্বসূরীনতুন শিরোপা | **মিস ইউনিভার্স পাকিস্তান**২০২৩ | উত্তরসূরীআসন্ন |
|
অনিতা মুলার-কোহেন
**অনিতা মুলার-কোহেন** (জন্মের সময় **রোজেনজুইগ)** (১৮৯০-১৯৬২) একজন অস্ট্রিয়ান বংশোদ্ভূত ইহুদি মহিলা, যিনি ১৯৩৫ সালে ফিলিস্তিনের তেল আবিবে চলে আসেন। অস্ট্রিয়ায়, তিনি একজন বিশিষ্ট সমাজকর্মী, রাজনীতিবিদ ও লেখিকা ছিলেন, যিনি ক্রমশ জায়নবাদে আগ্রহী হয়ে ওঠেন। তিনি ভিয়েনার ইহুদি ন্যাশনাল পার্টির অন্যতম প্রধান সদস্যা হিসাবে ১৯২৩ সালের মে মাসে ভিয়েনায় অনুষ্ঠিত ইহুদি মহিলাদের প্রথম বিশ্ব কংগ্রেসে সংগঠিত ও সক্রিয়ভাবে অবদান রেখেছিলেন। তিনি ১৯২৫ সালে শিকাগোতে আমেরিকান ইহুদি কংগ্রেসে উদ্বোধনী অধিবেশনে বক্তব্য রাখেন। তিনি ১৯৩৫ সালে ফিলিস্তিনে চলে আসার পর, মিজরাহি মহিলা সংস্থার সদস্যা হন, মহিলা সমাজসেবা প্রতিষ্ঠা করেন এবং তার কল্যাণমূলক কাজ চালিয়ে যান, যা প্রধানত শিশু ও অভিবাসীদের নিয়ে পরিচালিত হয়েছিল।

জীবনী
-----

১৮৯০ সালের ৬ জুন ভিয়েনায় জন্মগ্রহণকারী, অনিতা রোজেনজুইগ ছিলেন বণিক সলোমন রোজেনজুইগও তার স্ত্রী সোফি নি স্কেনবেলের কন্যা। একটি ভাল ইহুদি বাড়িতে বেড়ে ওঠা, তিনি ভিয়েনা বার্গারশুল বা হাই স্কুল এবং ব্রেসলাউয়ের ভন হোয়েনিগার বোর্ডিং স্কুলে পড়াশোনা করেছেন বলে মনে করা হয়। তারপরে তিনি ভিয়েনার পেডাগোগিকুম বা শিক্ষক প্রশিক্ষণ কলেজে দুই বছর কাটিয়েছেন, যেখানে তিনি স্কুল শিক্ষক হিসাবে যোগ্যতা অর্জন করতে পারেন।

তিনি ১৯০৯ সালে একজন ব্যবসায়ী আর্নল্ড মুলারকে বিয়ে করেছিলেন, তাদের ব্ল্যাঙ্কা নামে তার একটি মেয়ে ছিল, যিনি ১৯৩৮ সালে মারা যান। ১৯২১ সালের আগস্টে তাদের বিবাহবিচ্ছেদ হওয়ার পরের অক্টোবরে তিনি স্যামুয়েল কোহেনকে বিয়ে করেন, যিনি একজন বণিক, যার সাথে ১৯২৮ সালে রুথ নামে একটি মেয়ে জন্মদেন, দুই মেয়ে এলিয়েজার ও এস্টার ছাড়াও, তিনি পরিবারে নিয়ে এসেছিলেন। তিনি পুনরুদ্ধারের সময় শিশুদের সাথে সুইজারল্যান্ডে থাকার সময় একজন প্রখর জায়নিস্ট কোহেনের সাথে দেখা করেছিলেন। বিবাহটি অনিতা মুলার-কোহেনের জায়নবাদে নিজের আগ্রহকে উল্লেখযোগ্যভাবে শক্তিশালী করেছিল।

প্রথম বিশ্বযুদ্ধের বছরগুলিতে, তিনি নিজেকে সামাজিক কাজে নিবেদিত করেছিলেন, *সোজিয়েল হিলফসগেমিনশাফ্ট অনিত্তা মুলার* (অনিত্তা মুলার সামাজিক সহায়তা কমিউনিটি) প্রতিষ্ঠা করেছিলেন, যা গৃহহীন শিশু, মা ও শরণার্থীদের জন্য একটি দলের প্রতিষ্ঠান পরিচালনা করেছিল। তার চা ও স্যুপ রান্নাঘর দিনে প্রায় ৩,০০০ লোকের খাবার সরবরাহ করত। বিশেষ করে, তিনি গ্যালিসিয়া ও বুকোভিনা থেকে আসা শরণার্থীদের সহায়তা প্রদান করেছিলেন।

তথ্যসূত্র
---------

1. ↑  Grandner, Margarete (২০০৫)। *Geschlecht, Religion und Engagement: die jüdischen Frauenbewegungen im deutschsprachigen Raum 19. und frühes 20. Jahrhundert*। Böhlau Verlag Wien। পৃষ্ঠা 100–। আইএসবিএন 978-3-205-77259-0।
2. 1 2 3  Hecht, Dieter। "Anitta MÜller-Cohen"। Jewish Women's Archive। সংগ্রহের তারিখ ১৯ নভেম্বর ২০১৮।
3. ↑  Hecht, Dieter J. (২০১৪)। "Biographien jüdischer Frauen: Anitta Müller-Cohen (1890–1962). Sozialarbeit und Zionismus zwischen Wien und Tel Aviv" (German ভাষায়)। Medaon। সংগ্রহের তারিখ ১৯ নভেম্বর ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
4. 1 2  "Anitta Müller-Cohen" (German ভাষায়)। Wien Geschichte Wiki। সংগ্রহের তারিখ ২২ নভেম্বর ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
5. ↑  *Chilufim. Zeitschrift für Jüdische Kulturgeschichte 7/2009*। LIT Verlag Münster। ২০০৯। পৃষ্ঠা 195–। আইএসবিএন 978-3-643-50113-4।
আইবিএম বিল্ডিং, হনুলুলু, হাওয়াই।
**প্রযুক্তি কোম্পানি** (ইংরেজি: Technology Company, Tech Company) একপ্রকারের ব্যবসায়ি সংগঠন যাদের প্রাথমিক উদ্দেশ্য থাকে প্রযুক্তির উন্নয়ন ও প্রস্তুতকরণ, অথবা প্রযুক্তিগত সেবা প্রদান। এর মধ্যে, ডিজিটাল ইলেকট্রিক, সফটওয়্যার, এবং ইন্টারনেট-ভিত্তিক সেবা সম্পর্কিত ব্যবসায়, যেমন ই-কমার্স সেবাও অন্তর্ভুক্ত করা যায়।

অ্যাপল, এইচপি, আইবিএম, আমাজন, মাইক্রোসফট, গুগল, ইনটেল, ওরাকল, ও ইবে প্রযুক্তি কোম্পানির আদিরূপ। 

বৃহৎ কিছু প্রযুক্তি কোম্পানি আবিষ্কার, গবেষণার জন্যে বিশাল পরিমাণ ব্যয়ের জন্যে পরিচিত। প্রাইসওয়াটারহাউজক্রুপার্সের ২০১৭ গ্লোবাল ইনোভেশন ১০০০ র‍্যাংকিং এ, সবচেয়ে বেশি ইনোভেটিভ ২০টি কোম্পানির ৯টিই প্রযুক্তি কোম্পানি ছিলো।

তথ্যসূত্র
---------

1. ↑  Marli Guzzetta। "Why Even a Salad Chain Wants to Call Itself a Tech Company"। Inc. Magazine। সংগ্রহের তারিখ ২০১৮-০৭-০৯।
2. ↑  Catherine Heath (২০১৭-১১-০১)। "What is a 'tech company,' anyway?"। Tech Nation। ২০১৯-০৭-১১ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৯।
3. ↑  Yessi Bello Perez (২০১৭-০২-১৭)। "What makes a company a tech company?"। UKTN। সংগ্রহের তারিখ ২০১৮-০৭-০৯।
4. ↑  Erin Griffith (২০১৫-০৬-১৩)। "The top technology companies of the Fortune 500"। Fortune। সংগ্রহের তারিখ ২০১৮-০৭-০৯।
5. ↑  "Tech companies dominate as the most innovative in the world"। BusinessTech। ২০১৭-১০-২৮। সংগ্রহের তারিখ ২০১৮-০৭-০৯।
অন্যান্য ব্যবহারের জন্য আলেফ (দ্ব্যর্থতা নিরসন) এবং আলিফ (দ্ব্যর্থতা নিরসন) দেখুন।

**আলেফ** বা **আলেপ** বা **আলিফ** বা **এলিফ** হচ্ছে সেমিটীয় বর্ণমালার সর্বপ্রথম অক্ষর। এর ফিনিশীয় সংস্করণ "[]", হিব্রু সংস্করণ "א", আরামাইক সংস্করণ "[]", সিরীয় সংস্করণ "ܐ", আরবি ও আরবি-ফার্সি সংস্করণ "ا" (একই সঙ্গে "ء"), দক্ষিণ আরবীয় সংস্করণ এবং গে'এজ সংস্করণ "አ"। একইসঙ্গে গ্রিক "Α", লাতিন "A" এবং সিরিলীয় "А", "Я", "Ѣ" অক্ষরগুলো আলেফ থেকে আগত। বাংলায় এর ধ্বনিতাত্ত্বিক মান "আ" ও "্" এর অনুরুপ বা নিকটবর্তী। এর সংখ্যাগত অবস্থান "১"।

হিব্রু *আলেফ*
-------------

আরবি *আলিফ*
-----------

| শব্দের মধ্যে অবস্থান: | পৃথক | শেষে | মধ্যে | শুরুতে |
| --- | --- | --- | --- | --- |
| গ্লিফ রুপ:(সাহায্য) | ا‎ | ـا‎ | ـا‎ | ا‎ |

আলিফ (ألف "ا" হচ্ছে আরবি বর্ণমালার প্রথম অক্ষর। এর সাধারণ আরবি উচ্চারণ /a/ হলেও এটা আরও কিছু উচ্চারণ প্রকাশ করে, যার জন্য আলিফের উচ্চারণের উপর ভিত্তি করে আরও চারটি উপবর্ণ সৃষ্টি হয়েছে। শব্দে অবস্থানের উপর ভিত্তি করে মূল আলিফের বেশ কিছু রূপ বিদ্যমান।

### আলিফ-হামযা

মূল নিবন্ধ: হামযাহ

| শব্দের মধ্যে অবস্থান: | পৃথক | শেষে | মধ্যে | শুরুতে |
| --- | --- | --- | --- | --- |
| গ্লিফ রুপ:(সাহায্য) | أ‎ | ـأ‎ | ـأ‎ | أ‎ |

আলিফ বর্ণটি মূলত /a/ এবং /ʔ/ উচ্চারণের জন্য ব্যবহৃত হয়। কিন্তু আরবিতে একই বর্ণের ভিন্ন উচ্চারণের জন্য একটি ভ্রান্তি সৃষ্টি হয়। এই জটিলতা থেকেই *হামযা* (همزه) বর্ণটির উদ্ভব হয়। হামযা হলো একটি স্বতন্ত্র আরবি বর্ণ যেটি আলিফের /ʔ/ উচ্চারণের বিকল্প হিসাবে ব্যবহৃত হয়। অধিকাংশ ক্ষেত্রে হামযা বর্ণটি আরবি শব্দে ئ, ؤ, إ, أ রূপে দেখা যায়। হামযা বর্ণটি আলিফের উপরে বা নিচে থাকা (أ, إ) এর অবস্থান ও ব্যাকরণের উপর নির্ভর করে।

#### হামযা ওয়াসল

| শব্দের মধ্যে অবস্থান: | পৃথক | শেষে | মধ্যে | শুরুতে |
| --- | --- | --- | --- | --- |
| গ্লিফ রুপ:(সাহায্য) | ٱ‎ | ـٱ‎ | ـٱ‎ | ٱ‎ |

এটি হামযার একটা বিশেষ রূপ যেটি নির্দিষ্ট পদাশ্রয়ী নির্দেশকের ক্ষেত্রে (ٱل *আল*) বসে থাকে।

### আলিফ মাদ্দাহ

| শব্দের মধ্যে অবস্থান: | পৃথক | শেষে | মধ্যে | শুরুতে |
| --- | --- | --- | --- | --- |
| গ্লিফ রুপ:(সাহায্য) | آ‎ | ـآ‎ | ـآ‎ | آ‎ |

আলিফ মাদ্দাহ হচ্ছে আলিফের একটি রূপ। এর মূল কাজ আলিফের /a/ উচ্চারণটিকে দীর্ঘ থেকে দীর্ঘতর করা।

### আলিফ মাকসুরাহ

| শব্দের মধ্যে অবস্থান: | পৃথক | শেষে | মধ্যে | শুরুতে |
| --- | --- | --- | --- | --- |
| গ্লিফ রুপ:(সাহায্য) | ى‎ | ـى‎ | ـىـ‎ | ىـ‎ |

আলিফ মাকসুরাহ বা আলিফ লাইয়্যিনাহ (ألف مقصوره, ألف لينه হচ্ছে আলিফের একটি বিশেষ রূপ ও আরবি বর্ণমালার একটি আধা-স্বতন্ত্র বর্ণ। অধিকাংশ ক্ষেত্রে এটি শব্দের শেষে বসে। এর কোনো বিশেষ বা নির্দিষ্ট উচ্চারণ নেই। আরবিতে এর উচ্চারণ আলিফ মাদ্দাহর অনুরূপ, তবে ফার্সি ও উর্দু বর্ণমালায় এর উচ্চারণ ইয়োধ (ইয়া) এর মতোন। আবার উইঘুর আরবি বর্ণমালা ও পুরাতন কিরগিজ বর্ণমালায় এটি /[]/ (ইংরেজি "n**er**vous" শব্দের "er" উচ্চারণের অনুরূপ)। উচ্চারণ প্রকাশ করে। পুরাতন কাজাখ বর্ণমালায় এর উচ্চারণ /[]/ (বাংলা "ই্য")।

তথ্যসূত্র
---------
**অনুপম ঘটক**(১১ এপ্রিল ১৯১১- ১২ ডিসেম্বর ১৯৫৬) ছিলেন বাংলা সঙ্গীত জগতে এক কিংবদন্তি ভারতীয় বাঙালি গীতিকার, সুরকার ও সঙ্গীত পরিচালক।   বাংলা চলচ্চিত্রেও সুরারোপে করে খ্যাতি অর্জন করেন। তিনি ১৯৫৪ খ্রিস্টাব্দে মুক্তিপ্রাপ্ত বাংলা চলচ্চিত্র  অগ্নিপরীক্ষায় অসামান্যভাবে 'ডিমিনিশড কর্ড' ব্যবহার করে বিশেষ পরিচিতি লাভ করেন এবং নিজস্বতা প্রমাণ করেন।

জন্ম ও প্রারম্ভিক জীবন
----------------------

অনুপম ঘটকের জন্ম ১৯১১ খ্রিস্টাব্দের ১১ই এপ্রিল বৃটিশ ভারতের অধুনা বাংলাদেশের ময়মনসিংহ-টাঙ্গাইলের পাথরাইল গ্রামে। পিতা অতুলচন্দ্র ঘটক ছিলেন গানবাজনার বিশেষ অনুরাগী। সঙ্গীতপ্রিয় পিতার সাহচর্যে কলকাতায় এসে আশুতোষ কলেজ থেকে  স্নাতক হওয়া ও পরে রেলের চাকরি পাওয়ার পর, সব ছেড়ে সঙ্গীতকে বেছে নিয়েছিলেন তিনি।

কর্মজীবন
--------

১৯৩৯ খ্রিস্টাব্দে মাত্র ঊনিশ বৎসর বয়সে রেডিয়োতে গান গাওয়ার সুযোগ পান। অল্প কয়েকদিনের মধ্যে তার পরিচয় হয় গায়ক গীতিকার সুরকার চলচ্চিত্র পরিচালক অভিনেতা সাহিত্যসেবী  হীরেন বসুর  এবং তারপর দিকপাল সঙ্গীত ব্যক্তিত্ব  রাইচাঁদ বড়ালের সঙ্গে। ক্রমে চলে আসেন পাদপ্রদীপের আলোয়। 
অনুপম ঘটক বাংলা গানে সুরারোপে এক নিজস্ব ঘরানা নিয়ে এসেছিলেন। অজস্র বাংলা গান তার সুরে আজও অমর।  হীরেন বসুর সহকারী পরিচালক হিসাবে তিনি ১৯৩৪ খ্রিস্টাব্দে প্রথম 'মহুয়া' ছবিতে কাজ শুরু করে ১৯৩৫ খ্রিস্টাব্দে এককভাবে 'পায়ের ধুলো' ছায়াছবিতে সঙ্গীত পরিচালনা করেন। এরপর তিনি বোম্বাই  চলে যান এবং 'সাধনা', লেডিজ ওনলি', উসকি তামান্না' ইত্যাদি হিন্দি ছবিতে কাজ করেন। এরপর কলকাতায় ফিরে আসেন এবং বহু ছবিতে সঙ্গীত পরিচালনা করেন। অসামান্য সঙ্গীত রচনা করেছেন তিনি।

* *শাপমুক্তি*
* *পাষাণ দেবতা*
* *মায়ের প্রাণ*
* *অগ্নিপরীক্ষা*
* *শঙ্করনারায়ণ ব্যাঙ্ক*
* *শ্রীতুলসীদাস*
* *সঞ্জীবনী*
* *অনুপমা*
* *পরেশ*
* *একটি রাত*

প্রসঙ্গত সন্ধ্যা মুখোপাধ্যায়ের  গাওয়া *অগ্নিপরীক্ষা* ছবির গান - *গানে মোর কোন ইন্দ্রধনু....* গানের সুরে তখনকার দিনে 'ডিমিনিসিং কর্ড' ব্যবহার করে তিনি নিজস্বতার ছাপ রাখেন। লাহোরে গিয়ে বেশ কিছু হিন্দি ও উর্দু ছবিতেও কাজ করেছেন তিনি। বাংলা ছবি *একতারা* ছিল তাঁর শেষ সুরারোপিত ছবি।
অনুপম ঘটক অকস্মাৎ ১৯৫৬ খ্রিস্টাব্দের ১২ ডিসেম্বর মাত্র ৪৫ বৎসর বয়সে প্রয়াত হন।

তথ্যসূত্র
---------

1. ↑  হেমেটেক, উরসুলা; রেয়েস, আদেলাইদা (২০০৭)। *Cultural diversity in the urban area: explorations in urban ethnomusicology*। Institut für Volksmusikforschung und Ethnomusikologie। পৃষ্ঠা 43। আইএসবিএন 9783902153036। সংগ্রহের তারিখ ১৮ ডিসেম্বর ২০১৮।
2. ↑  হুসেন, আকলম; ইসলাম, সিরাজুল (১৯৯৭)। *History of Bangladesh, 1704-1971, Volume 1*। বাংলাদেশ এশিয়াটিক সোসাইটি। পৃষ্ঠা ৪৬০। আইএসবিএন 9789845123372। সংগ্রহের তারিখ ১৮ ডিসেম্বর ২০১৮।
3. ↑  আহমেদ, এ এফ সালাহউদ্দিন; চৌধুরী, বজলুল মোবিন (২০০৪)। *Bangladesh, national culture, and heritage: an introductory reader*। ইন্ডিপেন্ডেন্ট বিশ্ববিদ্যালয়, বাংলাদেশ। আইএসবিএন 978-984-8509-00-5। সংগ্রহের তারিখ ১৮ ডিসেম্বর ২০১৮।
4. ↑  সরকার, ভাস্কর (২০০৯)। *Mourning the Nation: Indian Cinema in the Wake of Partition*। ডিউক বিশ্ববিদ্যালয় প্রেস। পৃষ্ঠা ৩২৭। আইএসবিএন 9780822392217। সংগ্রহের তারিখ ১৮ ডিসেম্বর ২০১৮।
5. 1 2  অভীক চট্টোপাধ্যায়, সম্পাদক (২০১৯)। *হেমন্ত মুখোপাধ্যায় আনন্দধারা*। সপ্তর্ষি প্রকাশন, কলকাতা। পৃষ্ঠা ১০৩। আইএসবিএন 978-93-8270-654-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "গানে তার ইন্দ্রধনু"। সংগ্রহের তারিখ ২০২১-১১-০১।
**কেন্ট** যুক্তরাষ্ট্রের ওহাইও রাজ্যের একটি শহর এবং পোর্টেজ কাউন্টির বৃহত্তম শহর। এটি উত্তর-পূর্ব ওহাইওতে কাউন্টির পশ্চিম প্রান্তে কুয়াহোগা নদীর তীরে অবস্থিত। ২০১০ সালের আদমশুমারি অনুযায়ী জনসংখ্যা ২৮,৯০৪ জন এবং ২০১৯ সালে শহরটির আনুমানিক জনসংখ্যা ২৯,৬৪৬ জন। শহরটি আক্রন মহানগর পরিসংখ্যানগত এলাকা ও বৃহত্তর ক্লিভল্যান্ড–আক্রন–ক্যান্টন সম্মিলিত পরিসংখ্যান অঞ্চলের অংশ হিসাবে গণ্য হয়।

কানেকটিকাট ওয়েস্টার্ন রিজার্ভের অংশ, কেন্ট ১৮০৫ সালে স্থাপিত হয় এবং বহু বছর ধরে এটি **ফ্রাঙ্কলিন মিলস** নামে পরিচিত ছিল। জলচালিত কলগুলির স্থান হিসাবে কুয়াহোগা নদীর তীরে অবস্থানের কারণে ঔপনিবেশিকরা এই অঞ্চল দ্বারা আকৃষ্ট হন। পরবর্তীকালে পেনসিলভেনিয়া ও ওহাইও খালের পথ ধরে বসতি স্থাপনের ফলস্বরূপ ১৮৩০ ও ১৮৪০-এর দশকে উন্নয়ন ঘটে। আমেরিকান গৃহযুদ্ধের দিকে পরিচালিত, ফ্র্যাঙ্কলিন মিলস ভূগর্ভস্ত রেলপথে তার কার্যকলাপের জন্য সুপরিচিত হয়। খালের পতন ও রেলপথের উত্থানের সাথে সাথে এই শহরটি মারভিন কেন্টের প্রভাবের মাধ্যমে আটলান্টিক ও গ্রেট ওয়েস্টার্ন রেলপথ রক্ষণাবেক্ষণের দোকানে পরিণত হয়। ১৮৬৪ সালে মারভিন কেন্টের প্রচেষ্টার সম্মান ও কৃতজ্ঞতা স্বরূপ *কেন্ট* নামে এই শহরের নামকরণ করা হয়। এটি ১৮৬৭ সালে একটি গ্রাম হিসাবে সংহত হয় এবং ১৯২০-এর আদমশুমারির পরে এটি একটি শহরে পরিণত হয়। বর্তমানে কেন্ট একটি কলেজ শহর, যা ১৯১০ সালে প্রতিষ্ঠিত কেন্ট স্টেট বিশ্ববিদ্যালয়ের মূল ক্যাম্পাসের ঘর এবং ১৯৭০ সালের কেন্ট স্টেট শ্যুটিংয়ের স্থান হিসাবে সর্বাধিক পরিচিত।

শহরটি ঐতিহাসিকভাবে একটি উৎপাদন কেন্দ্র। কেন্ট স্টেট বিশ্ববিদ্যালয়ের সাথে শিক্ষা ব্যবস্থা হল শহরের বৃহত্তম অর্থনৈতিক ক্ষেত্র ও এই অঞ্চলের অন্যতম বৃহত্তম নিয়োগকর্তা। কেন্ট সিটি স্কুল ডিস্ট্রিক্ট ও কেন্ট ফ্রি লাইব্রেরি অতিরিক্ত শিক্ষার সুযোগ ও সংস্থান সরবরাহ করে। কেন্টের জনসংখ্যার উপাদান বিশ্ববিদ্যালয়ের উপস্থিতি, বিশেষত মধ্য বয়স্ক, মধ্যম আয় ও দারিদ্র্যতা স্তরের নীচে বসবাসকারীদের দ্বারা প্রভাবিত হয়। শহরটি এক জন সিটি ম্যানেজার, নয় সদস্যের সিটি কাউন্সিল ও একজন মেয়র নিয়ে একটি কাউন্সিল-ম্যানেজার ব্যবস্থার দ্বারা পরিচালিত হয়। কেন্টে প্রায় ২০ টি উদ্যান রয়েছে এবং এটি পৃথিবী দিবস, লোক সংগীত ও মার্কিন যুক্তরাষ্ট্রের স্বাধীনতা দিবস সম্পর্কিত অনেকগুলি বার্ষিক উৎসব সংরক্ষণ ও পরিচালনা করে। কেন্ট স্টেট অ্যাথলেটিক দলসমূহ ছাড়াও, শহরটি বছরের বিভিন্ন সময় বিভিন্ন ধরনের অপেশাদার ও স্থানীয় ক্রীড়া অনুষ্ঠানের আয়োজন করে। কেন্ট ক্লিভল্যান্ড-অ্যাক্রন মিডিয়া মার্কেটের অংশ এবং এটি তিনটি স্থানীয় রেডিও স্টেশন ও তিনটি টেলিভিশন স্টেশনসমূহের অনুমোদনের শহর এবং এতে ন্যাশনাল পাবলিক রেডিও (এনপিআর) ও পাবলিক ব্রডকাস্টিং সার্ভিস (পিবিএস) এর আঞ্চলিক সহযোগী অন্তর্ভুক্ত রয়েছে। স্থানীয় পরিবহনের অবকাঠামোতে একটি সরকারি বাস পরিষেবা এবং হাইক-বাইক ট্রেল ট্রেলগুলি অন্তর্ভুক্ত রয়েছে। ডেভি ট্রি এক্সপার্ট কোম্পানির ঘর হিসাবে কেন্ট "দ্য ট্রি সিটি" হিসাবে পরিচিত এবং শহরের বাসিন্দাদের "কেন্টাইট" হিসাবে উল্লেখ করা হয়। শহরটি বিশেষত রাজনীতি, ক্রীড়াবিদ ও বিনোদন শিল্পে বেশ কয়েক জন উল্লেখযোগ্য ব্যক্তিদের প্রদান করেছে।

তথ্যসূত্র
---------

1. 1 2  "City of Kent"। Geographic Names Information System. U.S. Geological Survey। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "2019 U.S. Gazetteer Files"। United States Census Bureau। সংগ্রহের তারিখ জুলাই ২৮, ২০২০।
3. ↑

বহিঃসংযোগ
---------
**পিছন্দি** একপ্রকার ফল যার বৈজ্ঞানিক নাম *মাইক্রোকস পানিকুলাটা* (*Microcos paniculata*)। এই ফলটিকে বাংলাদেশের বিভিন্ন স্থানে বিভিন্ন নামে অভিহিত করা হয়। কোথাও কোথাও এটি আছার আবার কোথাও আসার, পটকা, ফট্টাশ, দাতই ইত্যাদি নামে পরিচিত। সারা বাংলাদেশেই বন এলাকায় এ ফল গাছ দেখা যায় যদিও চট্টগ্রাম, পার্বত্য চট্টগ্রাম, কক্সবাজার, সিলেট ও ময়মনসিংহের বন-জঙ্গলে বেশি দেখা যায়। এটি একটি বুনো ফল হিসেবে পরিচিত। পিছন্দি গাছ প্রতিকূল পরিবেশে টিঁকে থাকতে পারে। এটি মাঝারি আকারের বৃক্ষ জাতীয় উদ্ভিদ। পিছন্দির ফুল ছোট, সাদা রংয়ের, হালকা সুগন্ধযুক্ত। ফলও ছোট। ফলের ব্যাস মাত্র ০.৮ সেন্টিমিটার। সুগোল ফলটি টিকটিকির ডিমের মতো। ফলের বোঁটা একটু লম্বা। পাকা আছার গুটির রং কালো। পাকা ফল খেতে দানা দানা লাগে।

বৈজ্ঞানিক প্রতিনামসমূহ
----------------------

আছার গাছ তথা মাইক্রোকস পানিকুলাটা'র বেশ ক'টি বৈজ্ঞানিক প্রতিনাম (Synonims) আছে। যথা,

* Grewia microcos
* Grewia nervosa
* Fallopia nervosa
* Microcos nervosa
* Microcos paniculata L.

অন্য ভাষায় নাম
---------------

আছার বা পিছন্দি গাছকে হিন্দী ভাষায় শিরল, মারাঠি ভাষায় হসোলী, তামিল ভাষায় বিশালম ও তটম, মলয়ালম ভাষায় কোট্টক্ক, কন্নড় ভাষায় অভরাঙ্গা, চীনা ভাষায় Bù Zhā Yè, মগ ভাষায় তারক, গারো ভাষায় বোল-সুব্রেত মার্মা ভাষায় এবা, তারনী এবং মুরং ভাষায় ইয়োরিয়া সোক নামে অভিহিত করা হয়।

রাসায়নিক দ্রব্য
----------------

আছার গাছের পাতায় Isorhamnetin, Kaempferol, Quercetin নামক রাসায়নিক দ্রব্যাদি পাওয়া যায়। ডাঁটার বাকলে N-Methyl-6β-(deca-l′,3′,5′-trienyl)-3β-methoxy-2β-methylpiperidine ইত্যাদি বিশেষ ধরনের এলকালয়েড থাকে, যা কীটনাশকে ব্যবহার হয়।

ভেষজ ব্যবহার
------------

আছার গাছের পাতার রস বদহজম, একজিমা এবং টাইফয়েডের জ্বরে ব্যবহার হয়।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৮ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৫ মে ২০১৮।
2. 1 2  "MEDICINAL PLANTS OF BANGLADESH INFO"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৪।
3. ↑  মৃত্যুঞ্জয় রায়: *বাংলার বিচিত্র ফল*। দিব্য প্রকাশ,২০০৭, ঢাকা। আইএসবিএন ৯৮৪-৪৮৩-২৬৬-৭ পৃ: ১৫৬-১৫৭।
4. ↑  India Biodiversity.org
5. ↑  Flowers of India
6. ↑  Alternative Healing.org এর ওয়েবপেইজ
7. ↑  Chinese Medicinal Plant Images Database
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য বাঁশখালী পৌরসভা দেখুন। অন্য ব্যবহারের জন্য বাঁশখালী (দ্ব্যর্থতা নিরসন) দেখুন।

**বাঁশখালী** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। বিভাগীয় শহর বন্দর নগরী চট্টগ্রাম থেকে মাত্র ৭২.৮ কি.মি. দূরত্বে বাঁশখালী শহর অবস্থিত । শহরটির সবচেয়ে নিকটবর্তী বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও বাঁশখালী উপজেলার বৃহত্তম শহরাঞ্চল।

জনসংখ্যা
--------

বাংলাদেশ আদমশুমারী ২০১১ অনুযায়ী বাঁশখালী শহরের মোট জনসংখ্যা ৩৬,৯১০ জন যার মধ্যে ১৮,০৪৯ জন পুরুষ এবং ১৮,৮৬১ জন নারী। এ শহরের পুরুষ এবং নারী অনুপাত ৯৬। শহরে মোট খানা সংখ্যা বা পরিবার রয়েছে ৭৩৭৮ টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°৫০′৩৩″ উত্তর ৯১°২৮′৪৭″ পূর্ব﻿ / ﻿২২.৮৪২৪৪২° উত্তর ৯১.৪৭৯৭৩° পূর্ব﻿ / 22.842442; 91.47973। সমুদ্র সমতল থেকে শহরটির গড় উচ্চতা ৫ মিটার।

প্রশাসন
-------

২০০৩ সালে বাঁশখালী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বাঁশখালী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩৭টি মহল্লায় বিভক্ত । ২৮.৪২ বর্গ কি.মি. আয়তনের বাঁশখালী শহর এলাকাটি বাঁশখালী পৌরসভা দ্বারা পরিচালিত হয়।

শিক্ষা ব্যবস্থা
---------------

বাঁশখালী শহরের স্বাক্ষরতার হার হলো শতকরা ৪২.৩ ভাগ।

তথ্যসূত্র
---------

1. ↑  "Distance from Banshkhali to Chittagong"। distancesto.com। সংগ্রহের তারিখ ২০১৯-০১-১৭।
2. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৩। সংগ্রহের তারিখ ২০১৯-০১-০৭।
3. ↑  "latitude, longitude and elevation of Banshkhali, Bangladesh"। distancesto.com। সংগ্রহের তারিখ ২০১৯-০১-১৭।
4. ↑  "এক নজরে বারইয়ারহাট পৌরসভার সাধারণ তথ্যাদি"। ২২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
রাজনৈতিক সমর্থন প্রতীকে প্রায়শই অনুপুঙ্খ অংশে ছোট হরফে দাবিত্যাগ লেখা থাকে।
**অনুপুঙ্খ তথ্যাদি** বলতে কোনও চুক্তি, অঙ্গীকার (গ্যারান্টি বা ওয়ারেন্টি), বিজ্ঞাপন বা আইনি দলিলের সেই অংশকে বোঝায় যেটিতে পাঠকের অবগতির উদ্দেশ্যে শর্তাবলী, দাবিত্যাগ, বাধ্যবাধকতা, বাধানিষেধ, সীমাবদ্ধতা, ইত্যাদি সংক্রান্ত গুরুত্বপূর্ণ খুঁটিনাটি তথ্য সাধারণত মূল পাঠ্যের তুলনায় অপেক্ষাকৃত ছোট হরফে মুদ্রিত থাকে। অনুপুঙ্খ তথ্যাদিকে ইংরেজিতে "স্মল প্রিন্ট" (Small print) বা "ফাইন প্রিন্ট" (Fine print) বলা হয়।

গুঁড়িগুঁড়ি ছোট হরফে লেখা থাকে বলে ও পড়তে কষ্ট হয় বলে অনেক সময় পাঠক এই অনুপুঙ্খ তথ্যগুলি না-ও পড়তে পারে, ফলে পরবর্তীতে চুক্তির কোন শর্ত অজ্ঞতাবশত ভঙ্গ করতে পারে। সাধারণত আনুষ্ঠানিক চুক্তিতে সমস্ত শর্তাবলীর (অনুকূল ও প্রতিকূল) উল্লেখ থাকতে হয়, কিন্তু যদি কীভাবে (হরফের আকৃতি, রঙ, ইত্যাদি) সেগুলি লেখা হবে, সে ব্যাপারে যদি কোনও বিনির্দেশ (বিশেষ নির্দেশনা) না দেওয়া থাকে, তাহলে অনুকূল শর্তাবলীকে বড় হরফে ও আকর্ষণীয় রূপে এবং প্রতিকূল শর্তাবলীকে ক্ষুদ্র হরফে লেখার চল রয়েছে। ফলে চুক্তি স্বাক্ষরকারীর প্রতারিত হবার সম্ভাবনা থাকে।

আরও দেখুন
---------

* চুম্বক হার
* ট্রোজান ঘোড়া (ব্যবসা)
* গোপনীয়তা নীতি#সমালোচনা

তথ্যসূত্র
---------

1. ↑  Greenberg, Andy। "Who Reads The Fine Print Online? Less Than One Person In 1000"। *Forbes*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও পড়ুন
---------

* Sullivan, Missy (ফেব্রুয়ারি ২০১২)। "Attack of the Fine Print"। *SmartMoney*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* mouseprint.org, a collection of ads with fine print
* PBS Frontline - The Secret History of the Credit Card
* AOL "health food" claims
* Fine print tricks used by car dealerships
**অনুবন্ধ চতুষ্টয়** (সংস্কৃত: अनुबन्ध चतुष्टय) আক্ষরিক অর্থে চারটি সংযোগ, এবং সেইজন্য, এটি প্রকৃতি ও বিষয়বস্তুতে চারগুণ যেমন – অধিকারী (যোগ্য ছাত্র) যিনি একাগ্রতা (একক বিন্দুযুক্ত মন), চিত্তশুদ্ধি  (মনের বিশুদ্ধতা) ও বিক্ষেপ (অস্থিরতা ও অপবিত্রতা থেকে মুক্তি) বা অধিকার (অভিযোগ) গড়ে তুলেছেন; বিষয় (বিষয়বস্তু বা মূলভাব), জীব-ব্রহ্ম পরিচয় সম্পর্কিত; প্রয়োজন বা ফলশ্রুতি (ফলাফল বা ফল) যা অত্যন্তিক-দুখ-নিবৃত্তি (দুঃখের সম্পূর্ণ নিরাময়) এবং পরমানন্দ-প্রাপ্তি (পরম সুখের প্রাপ্তি); এবং  অধিকার, বিষয় ও  প্রয়োজনের মধ্যে সম্বন্ধ (সম্পর্ক বা আন্তঃপাঠ্যতা)।

তাৎপর্য
-------

হিন্দু দর্শনে, অনুবন্ধ চতুষ্টয় হল ঐতিহ্যগত ভারতীয় অলঙ্কৃত রীতি যা জ্ঞান লাভ এবং সর্বোচ্চ পরিপূর্ণতার সাথে যুক্ত, যে রীতিটি চারটি মৌলিক বিষয়ের উপর ভিত্তি করে চিন্তা ও কর্মের মধ্যে কাজ করে যা হল – প্রস্তাবিত বিষয়, উদ্দেশ্যলক্ষ্য এবং এর প্রকৃতি, কেন সেই লক্ষ্যের আলোকে চাওয়া হয়, এবং বিষয়বস্তু ও সত্যের প্রত্যাশিত আশংকা। ভগবদ্গীতায় কৃষ্ণ অর্জুনকে আশ্বস্ত করেছেন:

> 
> *परं भूयः प्रवक्ष्यामि ज्ञानानां ज्ञानमुत्तमम्।*  
> *यज्ज्ञात्वा मुनयः सर्वे परां सिद्धिमितो गताः।।*
> 
> 
> *আমি আবার সেই সর্বোচ্চ জ্ঞানের কথা বলব যা অন্য যেকোন জ্ঞানের চেয়ে উচ্চতর, যা জেনে সমস্ত ঋষিরা পরম পূর্ণতা লাভ করেছেন।*
> 
> 
> — *ভগবদ্গীতা, ১৪.১*

তারপরে, কীভাবে সেই জ্ঞান অর্জন ও বিকাশ করা যেতে পারে তা ব্যাখ্যা করতে এগিয়ে যান যা অবশেষে একজন মুমুক্ষু (অন্বেষক) কে মুক্তি দেবে যে প্রকৃতির পদ্ধতির (প্রকৃতি) সাথে সংযোগের কারণে এই জড় জগতে আটকে আছে, এবং সেইজন্য, প্রকৃতির প্রকৃতি ব্যাখ্যা করে তিনটি গুণ। এই বিশেষ বিবৃতিটি একটি অনুবন্ধ চতুষ্টয়ের আকারে যার বিষয়বস্তু হল ব্রহ্মবিদ্যা, লক্ষ্য হল দুঃখ থেকে মুক্তি, এবং প্রয়োজনম হল ব্রহ্মের জ্ঞান যা স্বতঃস্ফূর্ত মুক্তি দেয়। কৃষ্ণ অর্জুনকে সেই আত্মের জ্ঞানের দিকে নিয়ে যান যা প্রকাশ করে যে বিষয় কী, "আমি" কী – তৎ ত্বং অসি, এই সম্পর্ক যা অন্বেষণকারীকে সাহায্য করে, মৌলিক গুণাবলীর অধিকারী, তিনি বিষয়বস্তুর সাথে সংযোগ স্থাপন করবেন বা যুক্ত করবেন কিনা তা নির্ধারণ করতে।

তথ্যসূত্র
---------

1. ↑  *Aldous Huxley and Indian Thought*। Sterling Publishers। ২০০৩। পৃষ্ঠা 16। আইএসবিএন 9788120724655। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Sumit Roy (১৯৯৬)। *Poet Saints of India*। Sterling Publishers। আইএসবিএন 9788120718838। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  G.K.Marballi (৩০ আগস্ট ২০১৩)। *Journey Through the Bhagavad Gita*। Lulu.com। পৃষ্ঠা 489। আইএসবিএন 9781304375957। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সোমেশ্বরপ্রসাদ চৌধুরী** (জানুয়ারি ১৮৯৬ — ২৩ নভেম্বর ১৯৪৯) একজন বাঙালি স্বাধীনতা সংগ্রামী, সমাজসেবী ও লেখক।

প্রারম্ভিক জীবন
---------------

সোমেশ্বরপ্রসাদ পূর্ব বর্ধমান জেলার মেমারীতে জন্মগ্রহন করে। তাঁর পিতার নাম ডাক্তার রাধাগোবিন্দ চৌধুরী। তিনি হাওড়া বেলিলিয়াস স্কুলের ছাত্র ছিলেন। ১৯২১ সালে কারমাইকেল মেডিকেল কলেজ বা আর জি কর মেডিকেল কলেজে পড়াকালীন অসহযোগ আন্দোলনে যোগ দেন সোমেশ্বরপ্রসাদ।

রাজনৈতিক আন্দোলন
----------------

ভারতের জাতীয় কংগ্রেসের হয়ে স্বেচ্ছাসেবকের কাজ করার সময় দেশবন্ধু চিত্তরঞ্জনের ডাকে তিনি উত্তরবঙ্গে দরিদ্র কৃষকদের মধ্যে গিয়ে কাজ করতে থাকেন। তাঁর চেষ্টায় রাজশাহী, নদীয়া, পাবনা, মুর্শিদাবাদ জেলায় নীলকর এলাকায় কৃষক ও শ্রমিক আন্দোলন গড়ে ওঠে। এই আন্দোলন ব্যপক আকার ধারণ করে তাঁর একক প্রচেষ্টায়, যদিও তখনও কংগ্রেস এই আন্দোলন সমর্থন করেনি। দীর্ঘদিন তাঁকে বিভিন্ন জেলে কারাবাস করতে হয়। জেল থেকে বেরবার পরে তিনি মহাত্মা গান্ধীর খদ্দরপ্রচার আন্দোলনে যোগ দেন ও অর্থ সংগ্রহের জন্য নিজের বিষয় সম্পত্তি বন্ধক রাখেন। লবণ আন্দোলনে ও ১৯৪২ সালের ভারত ছাড়ো আন্দোলনে যোগ দিয়ে কৃষ্ণনগর জেলে বন্দী থাকেন তিনি।

সামাজিক আন্দোলন
---------------

পরবর্তীকালে ডাক্তারী পাশ করে দরিদ্র রোগীদের চিকিৎসায় আত্মনিয়োগ করেন সোমেশ্বরপ্রসাদ। বহু দুঃস্থ রোগীর ঔষধের ব্যবস্থা ও আর্থিক সহায়তা করতেন তিনি। বিভিন্ন ক্লাব, জনকল্যানমূলক প্রতিষ্ঠানের সাথে জড়িত ছিলেন। শক্তি সংঘ, নদীয়া জেলা জনকল্যান সংঘ, নিখিল বঙ্গ মৎসজীবী সঙ্ঘের তিনি প্রতিষ্ঠাতা। অনুন্নত সম্প্রদায়ের ছাত্রদের সুবিধার জন্য পল্লী অঞ্চলে বিদ্যালয় প্রতিষ্ঠার জন্য আজীবন প্রচেষ্টা করেছেন সোমেশ্বরপ্রসাদ চৌধুরী।

গ্রন্থ
------

* নীলকর বিদ্রোহ
* বিয়াল্লিশের বন্দীশালায়

তথ্যসূত্র
---------

1. 1 2  প্রথম খন্ড (২০০২)। *সংসদ বাঙালী চরিতাভিধান*। কলকাতা: সাহিত্য সংসদ। পৃষ্ঠা ৬০৬, ৬০৭। আইএসবিএন 81-85626-65-0।
2. ↑  Ālī, Śa Ma Śaokata (১৯৭৮)। *Kushṭiẏāra itihāsa*। Iunibhārsiṭi Buka Ḍipo।
3. ↑  "নীলকর বিদ্রোহ বাংলা বই পিডিএফ ডাউনলোড| Nilkar Bidroha Bengali Book PDF Download"। *granthagara.com* (ইংরেজি ভাষায়)। সংগ্রহের তারিখ ২০২১-০৭-৩১।
4. ↑  "সোমেশ্বরপ্রসাদ চৌধুরী - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৭-৩১।
**অনুষ্কা মানচন্দা** (জন্মঃ ১১ ফেব্রুয়ারি ১৯৮৪) হচ্ছেন একজন ভারতীয় গায়িকা, মডেল, অভিনেত্রী, সাবেক ভিজে (মিডিয়া ব্যক্তিত্ব)। তিনি মেয়েদের ইন্ডিপপ গ্রুপ 'ভিভা'র সদস্য ছিলেন এবং এর মাধ্যমে তিনি খ্যাতি পেয়েছিলেন। অনুষ্কা আপাতবাস্তব টেলিভিশন অনুষ্ঠান 'ঝলক দিখলাজা'তে অংশ নিয়েছিলেন।

কর্মজীবন
--------

২০০৪ সালে মুক্তিপ্রাপ্ত তামিল চলচ্চিত্র *মনমদন*তে অনুষ্কা সর্বপ্রথম প্লেব্যাক গায়িকা হিসেবে আত্মপ্রকাশ করেন, ঐ চলচ্চিত্রটিতে তিনি 'ও মাহিরে' গান গেয়েছিলেন যুবন শঙ্কর রাজার সঙ্গীত পরিচালনাতে। এরপর তিনি যুবন শঙ্করের সুর করা বেশ কয়েকটি তামিল চলচ্চিত্রে গান গেয়েছিলেন। ২০০৬ সালে তিনি হিন্দি চলচ্চিত্রে গান গাওয়ার সুযোগ পান, বিশাল-শেখরের সঙ্গীত পরিচালনায় *গোলমাল* চলচ্চিত্রে গান গান তিনি। এরপর তিনি অনু মালিক, সেলিম-সোলায়মান, প্রীতম চক্রবর্তী এবং শঙ্কর-এহসান-লয়ের পরিচালনা করা সঙ্গীতে গান গাওয়ার সুযোগ পেয়েছিলেন। ২০১০ সালের হিন্দি চলচ্চিত্র *দুলহা মিল গয়া*তে অনুষ্কা একটি ছোটো চরিত্রে অভিনয় করেছিলেন, চলচ্চিত্রটির জন্য তিনি তিনটি গানও গেয়েছিলেন। ২০১০ সালে এম টিভিতে পালসার স্টান্ট ম্যানিয়া নামক আপাতবাস্তব টেলিভিশন অনুষ্ঠানতে এসেছিলেন।

তিনি রোমানিয়ান পপ সিঙ্গার *এ্যাকসেন্ট*এ আই এ্যাম সরি গানে আবির্ভূত হয়েছিলেন। এছাড়াও আরো পশ্চিমা গানে তিনি কণ্ঠ দেওয়া সহ অভিনয় করার সুযোগ পেয়েছেন।

বলিউডে তার একটি সফল কর্মজীবনের ইতিহাস তৈরি হয়ে গিয়েছে; ২০১১ সালের অভিষেক বচ্চন, বিপাশা বসু এবং রানা দগ্‌গুবাটি অভিনীত চলচ্চিত্র *দম মারো দম* (২০১১) চলচ্চিত্রে তিনি টাইটেল গান গেয়ে বেশ প্রশংসা কুড়ান। *গোলমাল ৩* চলচ্চিত্রে আপনা হার দিন এ্যাসে জিও এবং *গেম* (২০১১) চলচ্চিত্রের ম্যানে ইউ কাভি সোচা না থা গান গেয়ে জনপ্রিয়তা পান। ২০১৩ সালে তিনি ১৯৯১ সালের একটি হিট গানের রিমিক্স গান (কবিতা কৃষ্ণমূর্তির গাওয়া চালবাজ চলচ্চিত্রের গান) না জানে কাহা সে আয়া হে, যেটাতে নীরাজ শ্রীধরও গান। গানটি গেয়ে অনুষ্কা অনেক জনপ্রিয়তা পান। গানটি ২০১৩ সালের হিন্দি চলচ্চিত্র *আই, মি অউর ম্যায়*তে স্থান পায় যেটাতে জন আব্রাহাম, চিত্রাঙ্গদা সিং এবং প্রাচী দেসাই অভিনয় করেছিলেন।

তথ্যসূত্র
---------

1. ↑  "Anushka Manchanda on her new video Don't Be Afraid: It's visually stunning, you can't ignore it"। *Mumbai Mirror*। জুন ১৯, ২০১৮।
2. ↑  "'Dulha Mil Gaya' – the official story"। Bollywood Hungama। ৩ মে ২০০৯ তারিখে মূল থেকে আর্কাইভ করা। সংগ্রহের তারিখ ৯ মে ২০০৯।
3. ↑  "Anushka Manchanda's new song is proof she is a global star"। *Times of India*। আগস্ট ১৩, ২০১৮।

বহিঃসংযোগ
---------


উইকিমিডিয়া কমন্সে **অনুষ্কা মানচন্দা** সংক্রান্ত মিডিয়া রয়েছে।

* ইন্টারনেট মুভি ডেটাবেজে Anushka Manchanda (ইংরেজি)
* বলিউড হাঙ্গামায় Anushka Manchanda

| * দে
* স
*ফিয়ার ফ্যাক্টর: খাত্রোঁ কে খিলাড়ি* |
| --- |
| মৌসুম | 
* ১
* ২
* ৩
* ৪
* ৫
* ৬
* ৭
* ৮
* ৯
* ১০

 |
| উপস্থাপক | 
* রোহিত শেঠি (২০১৪–১৫, ২০১৭–বর্তমান)
* অক্ষয় কুমার (২০০৮–২০০৯, ২০১১)
* প্রিয়াঙ্কা চোপড়া (২০১০)
* অর্জুন কাপুর (২০১৬)

 |
| বিজয়ী | 
* নেথরা রাঘুরমন (মৌসুম ১)
* অনুষ্কা মানচন্দা (মৌসুম ২)
* সাব্বির আহলুওয়ালিয়া (মৌসুম ৩)
* আরতী ছাবড়িয়া (মৌসুম ৪)
* রাজনীশ ডুজ্ঞাল (মৌসুম ৫)
* আশীষ চৌধুরী (মৌসুম ৬)
* সিদ্ধার্থ শুক্লা (মৌসুম ৭)
* শান্তনু মহেশ্বরী (মৌসুম ৮)
* পুনিত পাঠক (মৌসুম ৯)
* কারিশমা তান্না (মৌসুম ১০)

 |
| সম্পর্কিত নিবন্ধ | 
* ফিয়ার ফ্যাক্টর (আন্তর্জাতিক)

 |
**চৌখণ্ডী স্তূপ** হল সারনাথের একটি বৌদ্ধ স্তূপ যা ভারতের উত্তর প্রদেশের বারাণসীতে ক্যান্ট রেলওয়ে স্টেশন থেকে ৮ কিলোমিটার দূরে অবস্থিত। স্তূপগুলি কবরের ঢিবি থেকে উদ্ভূত হয়েছে এবং এটি বুদ্ধের একটি ধ্বংসাবশেষের জন্য একটি মন্দির হিসাবে কাজ করে।  জুন ২০১৯ সালে ভারতীয় পুরাতত্ত্ব সর্বেক্ষণ দ্বারা ক্ষেত্রটিকে জাতীয় গুরুত্বের একটি স্মৃতিস্তম্ভ হিসাবে ঘোষণা করা হয়েছিল।

ইতিহাস
------

চৌখণ্ডী স্তূপটি গৌতম বুদ্ধের বুদ্ধগয়া থেকে সারনাথ পর্যন্ত ভ্রমণের সময় বুদ্ধ ও তাঁর প্রথম শিষ্যদের সাথে মিলিত হওয়ার স্থানটিকে চিহ্নিত করার জন্য ৪র্থ থেকে ৬ষ্ঠ শতাব্দীর মধ্যে গুপ্ত যুগে একটি সোপানযুক্ত মন্দির হিসেবে তৈরি করা হয়েছিল বলে মনে করা হয়। পরবর্তীতে রাজা টোডরমলের পুত্র গোবর্ধন শক্তিশালী মুঘল শাসক হুমায়ুনের সফরকে স্মরণীয় করে রাখতে অষ্টভুজাকৃতির স্তম্ভ নির্মাণ করে স্তূপটিকে বর্তমান আকারে পরিবর্তন করেন। 

বর্তমানে স্তূপটি একটি উঁচু মাটির ঢিবি যা একটি অষ্টভুজাকৃতির টাওয়ার দ্বারা শীর্ষে একটি ইটের তৈরি ভবন দ্বারা আবৃত। এটি ভারতীয় পুরাতত্ত্ব সর্বেক্ষণ রক্ষণাবেক্ষণ করে।

|  |  |
| --- | --- |
|  চৌখণ্ডী স্তূপের বিভিন্ন স্থাপনা |  চৌখণ্ডী স্তূপের ভিত্তির ক্লোজআপ |

আরো দেখুন
---------

* ধামেক স্তূপ
* সারনাথ
* বৌদ্ধ মন্দিরের তালিকা

তথ্যসূত্র
---------

1. ↑  "History of Architecture - Shrines and temples"। historyworld.net। ২০১১-০৬-০৬ তারিখে মূল থেকে আর্কাইভ করা। সংগ্রহের তারিখ ২০০৬-১২-১৮।
2. ↑  "Chaukhandi Stupa declared to be "of national importance""। *The Hindu* (ইংরেজি ভাষায়)। Special Correspondent। ২০১৯-০৬-০৯। আইএসএসএন 0971-751X। সংগ্রহের তারিখ ২০১৯-০৬-০৯।
3. ↑  "Chaukhandi Stupa"। Varanasicity.com। সংগ্রহের তারিখ ২০০৬-১০-১৬।

বহিঃসংযোগ
---------

* সারনাথ
একটি লাড্ডুর প্লেট
২০১৬ সালের ২০ এপ্রিল থেকে ৮ মে পর্যন্ত, উদ্দেশ্যমূলকভাবে বিষ মেশানো লাড্ডু খাওয়ার পর পাকিস্তানের পাঞ্জাবের লেয়াহ জেলায় পাঁচজন শিশুসহ অন্তত ৩৩ জন মারা যায়। মিষ্টান্নগুলো পরীক্ষা করে দেখা যায়, সেগুলো অত্যন্ত বিষাক্ত কীটনাশক ক্লোরফেনাপির দিয়ে মিশ্রিত ছিল। খালিদ মাহমুদ নামে এক মিষ্টির দোকানের মালিক তার ভাই ও সহ-প্রতিষ্ঠাতার সঙ্গে তর্কের পর মিষ্টিতে কীটনাশক মেশানোর কথা স্বীকার করেন।

কারণ
----

বেকারিটি একটি কীটনাশকের দোকানের কাছাকাছি ছিল। বেকারির সংস্কার করা হচ্ছিল এবং মালিক বেকারিতে তার পণ্যগুলো নিরাপদ রাখার জন্য রাখে। মাহমুদ হয়তো মিষ্টির মিশ্রণে একটি ছোট প্যাকেট ব্যবহার করে।

১৭ এপ্রিল, একজন লোক তার নবজাতকের অনুষ্ঠান উদযাপনের জন্য ৫ কেজি লাড্ডু কিনে। কমপক্ষে ৫০ জন মিষ্টি খায় এবং তাদের মধ্যে ১০ জন একই দিনে মারা যায়। ২৫ এপ্রিল, মৃতের সংখ্যা বেড়ে ২৩ এ দাঁড়ায় যেখানে ৫২ জন এখনও বিভিন্ন হাসপাতালে চিকিৎসাধীন। ১ মে, হাসপাতালে আরও ১৩ জনসহ মৃতের সংখ্যা বেড়ে ৩৩ এ দাঁড়ায়। একটি শিশু তার বাবা, ছয় চাচা এবং এক খালাকে হারায়।

ফলাফল
-----

প্রাথমিকভাবে দুই দোকান মালিক ও এক শ্রমিককে গ্রেপ্তার করা হয়। দুই সপ্তাহ পর পুলিশ ঘোষণা করে যে, মাহমুদ সব স্বীকার করেছে।

প্রধানমন্ত্রী নওয়াজ শরীফ বলেন, ঘটনাটি পুঙ্খানুপুঙ্খভাবে তদন্ত করা হবে। তিনি দায়ী ব্যক্তিদের খুঁজে বের করে তাদের বিরুদ্ধে ব্যবস্থা নিতে পুলিশকে নির্দেশ দেন।

২ মে, পাঞ্জাবের মুখ্যমন্ত্রী শেহবাজ শরীফ লেয়াহ পরিদর্শন করেন এবং প্রাণহানির জন্য সমবেদনা ও দুঃখ প্রকাশ করেন।

তথ্যসূত্র
---------

1. ↑  "Pakistan poisoned sweets death toll climbs to 33"। ২০১৬-০৫-০১। ২০২১-০৫-১৭ তারিখে মূল থেকে আর্কাইভ করা। সংগ্রহের তারিখ ২০২৩-১০-১৫।
2. ↑  "Sweet shop owner admits killing 30 people with poison-laced sweets"। *The Independent*। ৬ মে ২০১৬। ১৭ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০১৭-০১-২০।
3. 1 2 3 4  Agence France-Presse (২০১৬-০৫-০১)। "Mass Food Poisoning Kills 33 Including 5 Children In Pakistan's Multan"। *NDTV.com*। ২০১৯-০৯-২১ তারিখে মূল থেকে আর্কাইভ করা। সংগ্রহের তারিখ ২০২৩-১০-১৫।
4. 1 2  "Poisoned sweets kill 23 people in Pakistan"। *ABC News*। ২০১৬-০৪-২৫। ২০২০-১১-০৮ তারিখে মূল থেকে আর্কাইভ করা। সংগ্রহের তারিখ ২০২৩-১০-১৫।
5. ↑  Liza van Lonkhuyzen (২০১৬-০৫-০১)। "Minstens 33 doden in Pakistan door gif in snoepgoed"। *nrc.nl*। ২০১৬-০৫-০২ তারিখে মূল থেকে আর্কাইভ করা। সংগ্রহের তারিখ ২০২৩-১০-১৫।
6. 1 2  "Toxic sweets case: CM Punjab visits Layyah, expresses grief over deaths - Pakistan - Dunya News"। *dunyanews.tv*। ২০২০-১১-০৭ তারিখে মূল থেকে আর্কাইভ করা। সংগ্রহের তারিখ ২০২৩-১০-১৫।
**আল জামিয়াতুল করীমিয়া নুরুল উলুম মাদরাসা** হলো বাংলাদেশের রংপুর বিভাগীয় শহরে অবস্থিত একটি কওমি মাদরাসা। ১৯৭৭ সালে হাফেজ ইদ্রীস আলী মাদরাসাটি প্রতিষ্ঠা করেন। এটি ভারতের দারুল উলুম দেওবন্দ এবং বাংলাদেশের দারুল উলুম হাটহাজারির আদলে প্রতিষ্ঠা লাভ করে এবং দেওবন্দ ও হাটহাজারি মাদরাসার মত এটিও আহলে সুন্নাত ওয়াল জামাতের আদর্শ ও চিন্তাধারা মাফিক পরিচালিত হয়। এটি কওমি মাদরাসাগুলির অন্যতম বোর্ড তানযিমের অধিভুক্ত।

ইতিহাস
------

১৮৬৬ সালে ভারতের উত্তর প্রদেশের সাহারানপুর জেলার দেওবন্দে দারুল উলুম দেওবন্দ প্রতিষ্ঠিত হয়। এরপর দেওবন্দের অনুসরণে বিশ্বের বিভিন্ন দেশ ও অঞ্চলে দেওবন্দী মাদরাসা গড়ে উঠতে শুরু করে। এর অংশ হিসেবে ১৯৭৭ সালের ২১ অক্টোবর রংপুর জেলা সদরের ২৩ নং মহানগর ওয়ার্ডের জুম্মাপাড়া এলাকায় হাফেজ ইদ্রিস আলি উক্ত প্রতিষ্ঠানটির ভিত্তি স্থাপন করেন। শুরুতে এর নাম ছিল করিমুদ্দীন হাফিজিয়া মাদরাসা ও এতিমখানা। পরবর্তীতে মাদরার পরিসর বৃদ্ধির সাথে সাথে এর নামেও পরিবর্তন আসে। সর্বশেষ এর নাম নির্ধারিত করা হয় "**আল জামিয়াতুল করীমিয়া নুরুল উলুম"**।

জামিয়ার কর্মধারা
-----------------

মাদ্রাসাটির মূলত দুটি ক্যাম্পাস রয়েছে। উভয় ক্যাম্পাসের পরিধি প্রায় ৭ একর। এর শিক্ষাক্রম শিশু শ্রেণী হতে সর্বোচ্চ ইসলামি শিক্ষা দাওরায়ে হাদিস [মাস্টার্স], ইফতা, কিরাত পর্যন্ত বিস্তৃত। এর ক্রমবিন্যস্ত শিক্ষা পদ্ধতির মাধ্যমে জামিয়ায় পর্যায়ক্রমে কুরআন, হাদিস, ফিকহ, উসুল, আকাইদ, ফারাইয ইত্যাদি ও বৈষয়িক পর্যায়ে ব্যাকরণসহ আরবি, উর্দু ও ফার্সি সাহিত্যের মৌলিক কিতাবাদী বিশদভাবে শিক্ষা দেয়া হয়। এছাড়াও বাংলা, ইংরেজি, ইতিহাস, ভূগোল, বিজ্ঞান ও দর্শনসহ আরও বেশ কিছু বিষয় পড়ানো হয়। 

১৯৭৭ সালে প্রতিষ্ঠিত হওয়ার পর থেকেই মাদরাসাটি দরসে নিজামি অনুসরণ করে পরিচালিত হচ্ছে। মাদ্রাসার শিক্ষাসেবা আংশিক বৈতনিক। শিক্ষাঙ্গনে শিক্ষক-শিক্ষার্থীদের জন্য প্রচলিত দলীয় রাজনীতি সম্পূর্ণ নিষিদ্ধ। পুরনো শিক্ষাক্রমকে অক্ষুন্ন রেখে যুগোপযোগী আধুনিক সিলেবাসে কুরআন, হাদিস, ফিকহ, তাফসীর, মানতিক, ফালসাফা, দর্শন, ইতিহাস, বালাগাত, সাহিত্য, রাষ্ট্রবিজ্ঞান ও সমাজবিজ্ঞান পাঠদান করা হয়। এসব ছাড়াও বাংলাভাষা ও সাহিত্য বিভাগ, হিফজ বিভাগ, নূরানী ও হস্তলিপি বিভাগ চালু রয়েছে।

মাদরাসাটি তানযীম বোর্ডের অন্তর্ভুক্ত হয়ে কওমি মাদরাসার সর্বোচ্চ অথরিটি আল আল হাইয়াতুল উলয়া লিল মাদারিসিল কওমিয়ার আওতাভুক্ত। মাদ্রাসার বর্তমান বিভাগসমূহ:

1. মক্তব বিভাগ
2. হিফয বিভাগ
3. নুরানি একাডেমি
4. কিতাব বিভাগ
5. ছাত্র প্রশিক্ষণ বিভাগ
6. ছাত্র পাঠাগার
7. মাসিক দেয়াল পত্রিকা
8. সাহিত্য মজলিস
9. সাপ্তাহিক বক্তৃতা মজলিস
10. বিষয়ভিত্তিক তারবিয়ত ও প্রশিক্ষণ বিভাগ।
11. ফতওয়া ও ফারায়েয বিভাগ
12. কুতুবখানা (মাদ্রাসা লাইব্রেরি)
13. লিল্লাহ বোর্ডিং
14. আবাসিক ছাত্রাবাস
15.

আরও দেখুন
---------

* বাংলাদেশের কওমি মাদ্রাসার তালিকা
* কওমি মাদ্রাসা
* দেওবন্দি মাদ্রাসার তালিকা
* বাংলাদেশের কওমি মাদ্রাসার তালিকা

তথ্যসূত্র
---------

1. ↑  QOWMIPEDIA। "আল জামেয়াতুল কারিমীয়া নুরুল উলুম (জুম্মাপাড়া মাদরাসা)"। *QOWMIPEDIA* (ইংরেজি ভাষায়)। সংগ্রহের তারিখ ২০২২-১০-১৬।
2. 1 2  আল কারীম (২০২২)। "বিদায়ী কাফেলা"। *জামিয়া কারিমিয়া নুরুল উলুম জুম্মাপাড়া*।
3. ↑  "রংপুর জুম্মাপাড়া মাদ্রাসার নুরানী একাডেমীর নতুন শিক্ষাবর্ষের উদ্বোধন"। সংগ্রহের তারিখ ২০২২-১০-১৬।
4. ↑  Alam, Nure (২০২০-১২-১২)। "মাহফিলে জনস্রোতের ফলে বাধা তুলে নিতে বাধ্য হলো প্রশাসন"। *ইত্তেহাদ মিডিয়া ডট কম* (ইংরেজি ভাষায়)। ২০২১-০২-১৭ তারিখে মূল থেকে আর্কাইভ করা। সংগ্রহের তারিখ ২০২২-১০-১৬।
অঁদ্রে-লুই দ্যবিয়ের্ন(একজন ফরাসি রসায়নবিদ)
**অঁদ্রে-লুই দ্যবিয়ের্ন** (ফরাসি: André-Louis Debierne) (১৪ই জুলাই, ১৮৭৪ - ৩১শে আগস্ট, ১৯৪৯) একজন ফরাসি রসায়নবিদ। তিনি ১৮৯৯ সালে অ্যাক্টিনিয়াম নামক রাসায়নিক মৌলটি আবিষ্কার করেন। তিনি অবশ্য বিশুদ্ধ অ্যাক্টিনিয়াম প্রস্তুত করতে পারেন নি, কেবল অ্যাক্টিনিয়াম মিশ্রিত একটি তেজস্ক্রিয় পদার্থ নিষ্কাশন করেছিলেন।

দ্যবিয়ের্ন ছিলেন চার্লস ফ্রিডেলের ছাত্র। তিনি পিয়ের ক্যুরি ও মারি ক্যুরির ঘনিষ্ঠ বন্ধু ও তাদের গবেষণা কাজের অন্যতম সহযোগী ছিলেন। ক্যুরি দম্পতি পিচব্লেন্ড থেকে বিভিন্ন তেজস্ক্রিয় মৌল আবিষ্কারের জন্য যে গবেষণা শুরু করেছিলেন তা দ্যবিয়ের্ন চালিয়ে নিয়ে যান এবং ফলশ্রুতিতে একসময় সেখান থেকে অ্যাক্টিনিয়াম মিশ্রিত একটি পদার্থ নিষ্কাশনে সক্ষম হন।

পিয়ের ক্যুরির মৃত্যুর পর দ্যবিয়ের্ন মারি ক্যুরিকে তার গবেষণা ও অধ্যাপনা কাজে প্রভূত সহযোগিতা করেন। ১৯১০ সালে মারি ক্যুরি ও দ্যবিয়ের্ন মিলে ধাতব রেডিয়াম প্রস্তুত করেন যদিও তা বেশিক্ষণ ধাতব অবস্থায় রাখা সম্ভব হয়নি। পরবর্তিতে রেডিয়ামকে তারা এর এমন একটি যৌগে রূপান্তরিত করেন, যার মাধ্যমে রেডিয়াম সংশ্লিষ্ট গবেষণা চালিয়ে নেয়া সম্ভব ছিল।

পাদটীকা
-------

1. ↑  এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* মার্কিন যুক্তরাষ্ট্র

 |
| বৈজ্ঞানিক ডাটাবেজ | 
* জেডবিম্যাথ

 |
| অন্যান্য | 
* সুডক (ফ্রান্স)
	+ ১

 |